Helsingin pormestari

Helsingin pormestarin tehtävä on johtaa kaupunginhallituksen alaisena kaupungin hallintoa, taloudenhoitoa ja muuta toimintaa. Pormestarin on lisäksi huolehdittava asioista, jotka eivät kuulu kenenkään apulaispormestarin toimialaan tai sivuavat kahden tai useamman apulaispormestarin toimialaa. Pormestari toimii kaupunginhallituksen puheenjohtajana ja apulaispormestarit toimialalautakuntien puheenjohtajina sekä kaupunginhallituksen jäseninä. Pormestari ja apulaispormestarit ovat päätoimisia luottamushenkilöitä.

Kaupunginvaltuusto valitsee pormestarin valtuutettujen ja varavaltuutettujen keskuudesta neljän vuoden valtuustokauden ajaksi. Pormestarin toimikausi jatkuu siihen saakka, kunnes uusi pormestari on valittu. Valtuusto voi kuitenkin erottaa pormestarin ja apulaispormestarin kesken toimikauden.

Pormestarin toimialaan kuuluvat kaupungin toiminnan ja talouden yleissuunnittelu, henkilöstöpolitiikka, elinkeinoasiat, valmiussuunnittelu, talousarvion valmistelu ja sen noudattamisen valvonta, sisäinen valvonta ja riskienhallinta sekä taloushallintoon liittyvät asiat yleensä ja riippumatta siitä mitä lautakuntaa, virastoa tai laitosta asia koskee.

Vuosina 1921–2017 Helsingillä oli kaupunginjohtaja. Vuonna 2017 kaupunki siirtyi pormestarimalliin. Ensimmäiseksi pormestariksi valittiin kokoomuksen Jan Vapaavuori.

Ruotsin-vallan ja autonomian aikana sekä itsenäisyyden alkuvuosina 1553–1921 Helsingillä oli yksi tai useampi pormestari-arvonimellä toiminut viranhaltija. 

Pormestarin toimialaan kuuluvat asiat muun muassa, jotka koskevat: 

kaupunginkansliaa
taloushallintopalvelu-liikelaitoksen johtokuntaa 
tarkastuslautakunnan yleishallintoa.

 Helsingin pormestarit 
 №. Pormestari(elinvuodet)ToimikausiPuolue 1. 96px  (s. 1965) 7.6.2017–2.8.2021 2.96px (s. 1958) 2.8.2021–2.6.2025 3.96px(s. 1993) <center>2.6.2025– 

Apulaispormestarit
Pormestarin lisäksi Helsingin kaupungin johdossa on neljä apulaispormestaria, jotka ovat kaupunginhallituksen jäseniä ja toimivat kukin oman toimialalautakuntansa puheenjohtajana. 
+Helsingin apulaispormestarit ja heidän vastuutoimialansa toimikausittainToimikausiKasvatuksen ja koulutuksen toimialaKaupunkiympäristön toimialaKulttuurin ja vapaa-ajan toimialaSosiaali- ja terveystoimen toimiala2017–2021Pia Pakarinen (kok.)Anni Sinnemäki (vihr.)Nasima Razmyar (sd.)Sanna Vesikansa (vihr.)2021–2025Nasima Razmyar (sd.)Anni Sinnemäki (vihr.)Paavo Arhinmäki (vas.)Daniel Sazonov (kok.)2025–2029 Reetta Vanhanen (vihr.)Johanna Laisaari (sd.)Paavo Arhinmäki (vas.)Maarit Vierunen (kok.)

 Katso myös 
 Helsingin hallinto
 Helsingin kaupunginjohtaja

 Lähteet 

 Aiheesta muualla 

*